Folkenes hus

Folkenes hus er et av to kamre i Bosnia-Hercegovinas parlament. Det andre kammeret er Representantenes hus. 

Folkenes hus har 15 medlemmer, hvorav to tredeler kommer fra delstaten (entiteten) Føderasjonen Bosnia-Hercegovina (fem bosnjakiske og fem kroatiske delegater), og en tredel fra delstaten Republika Srpska (fem serbiske delegater). 

De bosniske og kroatiske medlemmene velges av Representantenes hus i Føderasjonen Bosnia-Hercegovina, mens de serbiske medlemmene velges av nasjonalforsamlingen i Republika Srpska.

Folkenes hus ledes av et presidentskap (kollegium), bestående av en president, en 1. visepresident og en 2. visepresident. Vervene fordeles på de tre folkegruppene og roteres hver åttende måned.

En av oppgavene til Folkenes hus er å kontrollere at det andre kammeret i parlamentet, Representantenes hus, ikke fatter beslutninger som er i strid med «avgjørende nasjonale interesser».

Presidenter 
‡ betyr fratrådte før embetstiden utløp

Bildegalleri

Referanser 

Bosnia-Hercegovina
Bosnisk politikk
Etableringer i 1995
1995 i Bosnia-Hercegovina